**TERMAT E REFERENCËS**

**Shërbimi i sigurisë fizike dhe mirëmbajtjes së sistemit mbështetës të sigurisë për nënzonat e trashëgimisë dhe peizazhit kulturor, pjesë e Parkut Kombëtar të Butrintit**

1. **HYRJA DHE HISTORIKU**

Fondacioni i Menaxhimit të Butrintit (Fondacioni), u bashkëthemelua nga Ministria e Kulturës dhe Fondacioni Shqiptaro-Amerikan për Zhvillim (AADF) si një organizatë jofitimprurëse pa anëtarësim. Fondacioni operon në fushën e trashëgimisë kulturore dhe konkretisht qëllimi i saj është administrimi i nënzonave të trashëgimisë kulturore dhe peizazhit kulturor, pjesë e Parkut Kombëtar të Butrintit me vlerë universale, në përputhje me ligjin nr. 50/22 “Për miratimin e marrëveshjes për administrimin e nënzonave të trashëgimisë kulturore dhe peizazhi kulturor, pjesë e Parkut Kombëtar të Butrintit, ndërmjet Ministrisë së Kulturës dhe Fondacioni i Menaxhimit të Butrintit”.

Në kuadër të administrimit të nën-zonave të trashëgimisë dhe peizazhit kulturor të Parkut kombëtar të Butrintit, Fondacioni kërkon angazhimin e një subjekti të licencuar për ruajtjen dhe sigurinë fizike me roje private, me sisteme mbështetëse të sigurisë kamera CCTV, alarmi dhe paralajmërimi të të gjithë nënzonave të trashëgimisë dhe peizazhit kulturor, monumenteve, muzeut, biletarisë, zyrave, magazinave dhe ambienteve të jashtme, si dhe shërbimin e transportit, shoqërimit dhe ruajtjes së vlerave monetare gjatë transportit.

Të gjitha masat e sigurisë në nënzonat e trashëgimisë dhe peizazhit kulturor, pjesë e Parkut Kombëtar të Butrintit luajnë një rol kyç për ruajtjen fizike të pasurisë kulturore dhe për të krijuar një mjedis të sigurt dhe të qetë për të gjithë stafin, vizitorët dhe pjesëmarrësit.

1. **OBJEKTI I SHËRBIMEVE**

Propozimet kërkohen nga kompani të licencuara dhe me reputacion që ofrojnë një gamë të gjerë shërbimesh sigurie me të paktën pesë vjet përvojë paraprake në mbikëqyrjen e objekteve të rëndësisë së veçantë dhe trajtimin e situatave të ndryshme emergjente, duke përfshirë monitorimin e sistemit CCTV, menaxhimin e sistemit audio, menaxhimin e zjarrit dhe kontrollin e pikave të evakuimit.

Objekti i shërbimeve të sigurisë dhe mirëmbajtjes së sistemit mbështetës të sigurisë përshin por nuk kufizohet në:

* 1. Shërbim sigurie me personel brenda dhe jashtë Qytetit Antik, brenda kufijve të perimetrit të nënzonave të trashëgimisë dhe peizazhit kulturor, pjesë e Parkut Kombëtar të Butrintit;
  2. Mbikëqyrje 24 orë e Qendrës së Kontrollit me kamera me operator. Qendra e Kontrollit ofrohet nga Ofruesi i Shërbimit.
  3. Instalimi dhe mirëmbajtja e kamerave CCTV ekzistuese dhe kamerave CCTV shtesë me rezolucion të lartë (sipas specifikimeve në Aneksin 1);
  4. Instalimi dhe mirëmbajtja e sistemit të alarmit dhe paralajmërimit për ambiente të jashtme të cilësisë së lartë (sipas specifikimeve në Aneksin 1).
  5. Transporti, shoqërimi dhe ruajtja e vlerave monetare gjatë transportit nga zyrat e biletarisë në Qytetin Antik të Butrintit në bazë shërbimi.

Ofertimi i pjesshëm për realizim të vetëm një pjese të shërbimeve të kërkuara është i lejuar dhe ofertat do të merren në konsideratë për vlerësim.

Fondacioni ka të drejtë të lidhë kontratën me secilin prej objekteve të shërbimeve si më sipër me kompani të ndryshme.

Nënkontraktimi nuk do të lejohet gjatë realizimit të kontratës.

1. **DORËZIMET E PRITSHME PËR PËRMBUSHJEN E OBJEKTIT TË SHËRBIMIT**

Ofruesi i Shërbimit pritet të performojë në një nivel ekselence duke ofruar shërbimet e mëposhtme:

* 1. Hartimi i skemës së sigurisë, për miratim nga Policia e Shtetit;
  2. Shërbimi i sigurisë së nënzonave të trashëgimisë dhe peizazhit kulturor, pjesë e Parkut Kombëtar të Butrintit nëpërmjet personelit dhe mjeteve të teknologjisë;
  3. Instalimi, mirëmbajtja dhe mbikëqyrja e sistemeve teknologjike të përshkruara në këtë dokument, sistemit të kamerave CCTV dhe sistemit të alarmit dhe paralajmërimit;
  4. Vëzhgim i pandërprerë i imazheve të ofruara nga teknologjia në Qendrën e Kontrollit;
  5. Raportimi periodik pranë Fondacionit për Menaxhimin e Butrintit;
  6. Respektimi i orarit të shërbimeve të sigurisë;
  7. Përgjigje dhe reagim i menjëhershëm ndaj vëzhgimeve dhe kërkesave përkatëse të Fondacionit për Menaxhimin e Butrintit;
  8. Respektimi i standardeve të cilësisë së shërbimit sipas kërkesave të kontratës dhe ligjit.
  9. Kontrollin e aksesit në të gjitha ambjentet e Qytetin Antik të Butrintit perfshi dhe permimetrin.
  10. Patrullimin e vazhdueshëm në të gjitha ambjentit e objektit she premetrin e tij.
  11. Te pergjigjen pa vonese gjate emergjencave si përfshirë emergjencat e zjarrit, termeteve, sulmeve terroriste dhe cdo lloj aktiviteti kriminal që mund të cenoj fizikisht stafin, klientet dhe asetet site-et.
  12. Të zhvilloj në detaje procedurat e shërbimit për cesilin vendroje të përcaktuar të kombinura edhe me monitorimin e sistemeve të sigurisë dhe ndërveprimin mes rojeve dhe qendrës operative dhe si do përgjigjen në situata emergjente.
  13. Të bëj trajnimet përkatese për stafin e sigurisë dhe presonelin e sit-it për të gjitha procedurat e situatave emergjente.

1. **PËRGJEGJËSITË E OFRUESIT TË SHËRBIMIT**

Për shërbimin e ruajtjes dhe sigurisë fizike, kërkohet shërbim me punonjës shërbimi të sigurisë së jashtme dhe të brendshme, fikse dhe me patrullim për të paktën vendet dhe oraret e mëposhtme, si dhe verifikim i sinjalit të alarmit gjatë 24 orëve dhe reagimi me grup të gatshëm.

Ofruesi i Shërbimit pritet të ofrojë roje të kualifikuar, me shëndet të mirë dhe në formë fizike optimale, të aftë për të mbrojtur të tjerët dhe veten e tyre, dhe të njohur me ligjin dhe kërkesat e kontratës në lidhje me shërbimin dhe përgjegjësitë.

Ofruesi i Shërbimit do të caktojë një personel sigurie që të jetë përgjegjës për mbikëqyrjen e rojeve, të dedikuar për llogari të Fondacionit dhe të disponueshëm sipas orarit të punës të mëposhtëm. Personeli kryesor i propozuar duhet të ketë diplomat dhe certifikatat e duhura dhe të ketë të paktën 10 vjet përvojë në detyrë.

Ofruesi i Shërbimit kërkohet të mbulojë me shërbim sigurie pikat kryesore të pasurisë kulturore, sipas kohëzgjatjes së mëposhtme:

|  |  |  |
| --- | --- | --- |
| **Nr.** | **Vendroja** | **Kohëzgjatja** |
| 1. | Biletaria – Kulla Veneciane | 24/24, 7/7 |
| 2. | Kalaja – Muzeu | 24/24, 7/7 |
| 3. | Teatër | 09:00-19:00, 7/7 |
| 4. | Baptister | 09:00-19:00, 7/7 |
| 5. | Pallati Trikonkë | 09:00-19:00, 7/7 |
| 6. | Porta e Luanit- Porta e Liqenit | 09:00-19:00, 7/7 |
| 7. | Porta Veriore | 09:00-19:00, 7/7 |
| 8. | Kalaja trekëndore | 09:00-17:00, 7/7 |
| 9. | Kalaja e Ali Pashës | 09:00-17:00, 7/7 |
| 10. | Diaporit Kalaja e Kalivosë | 09:00-17:00, 7/7 |
| 11. | Fushë Vrinë | 09:00-17:00, 7/7 |

Disa nga përgjegjësitë e Ofruesit të Shërbimit në lidhje me shërbimin e ruajtjes dhe sigurisë fizike janë si më poshtë:

* 1. Në datën e fillimit të kontratës, Ofruesi i Shërbimit do të nisë një program sigurie, duke përfshirë një plan trajnimi për sigurinë për punonjësit që kryejnë punë sipas kësaj kontrate. Plani duhet të përfshijë një trajnim për njohjen e objektit për të gjithë punonjësit menjëherë pas angazhimit të tyre dhe të paktën çdo gjashtë muaj.
  2. Të organizojë ruajtjen dhe sigurinë në çdo post shërbimi, gjithashtu ruan, mbikëqyr dhe kontrollon gjithë territorin që shikohet nga vendroja, si dhe nëpërmjet patrullimit, duke parandaluar dëmtimin e pronës së Parkut.
  3. Të sigurojë ndërhyrjen me grupin e gatshëm ose forca shtesë për normalizimin e situatës pas raportimeve për konflikte rastësore dhe veprime të dhunshme në objekt.
  4. Të mbulojë të gjitha shpenzimet si paga të rojeve, sigurimet shoqërore të personelit të punësuar nga ana e tij për ruajtjen e objekteve, shpenzimet për uniformat, ndërlidhje si dhe gjithë kompensimet e tjera të njohura me ligj. Ofruesi i Shërbimit është përgjegjës për sigurimin në punë të punonjësve të tij. Punonjësit e Ofruesit të Shërbimit nuk konsiderohen në asnjë moment punonjës të Fondacionit.
  5. Të sigurojë të gjithë personelin, mbikëqyrjen dhe materialet dhe pajisjet e nevojshme për të kryer punën. Punonjësit e shërbimit duhet të kenë seriozitet në kryerjen e shërbimit, paraqitje të rregullt dhe të jenë të pajisur nga ana tekniko-materiale për përballimin e këtij shërbimi.
  6. Të ofrojë të gjitha uniformat dhe veshjet/mbulesat sezonale, duke përfshirë, por pa u kufizuar në: doreza, syze sigurie, maska për fytyrën, këpucë dhe mbulesa koke për të përmbushur kërkesat për shëndetin dhe sigurinë në punë.
  7. Të mos lejojë hyrjen dhe daljen e personave nga pika aksesi të tjera të pakontrolluara përveç hyrjes kryesore, apo hyrjen e vizitorëve në zona me akses të kufizuar, si dhe të ndalojë ngjitjen në monumente apo veprime të tjera të cilat mund të çojnë në shkatërrimin ose dëmtimin e monumenteve.
  8. Të mos lejojë hyrjen dhe daljen e pajisjeve, materialeve dhe automjeteve në/nga territori i parkut pa bërë më parë verifikimin e tyre dhe pa marrë miratimin nga personi i kontaktit i Fondacionit.
  9. Të sigurojë trajnimin e vazhdueshëm të personelit të sigurisë, për masat e sigurisë specifike që duhet të zbatohen për ruajtjen dhe sigurinë fizike të parkut, si dhe për shërbimet e shoqërimit të vlerave monetare.
  10. Reagimin me shpejtësi për zgjidhjen e problematikave në objekt, ditën dhe natën duke vepruar me grupet e gatshme dhe për ngjarje kritike e emergjente që kërkojnë veprime më të specializuara, bashkëpunon dhe bashkërendon veprimet me organet e tjera ligjzbatuese, kryesisht me Policinë e Shtetit si dhe me shërbimet zjarrfikëse (MZSH), shërbimet e urgjencës mjekësore dhe emergjencat civile etj.
  11. Punonjësit e shërbimit të jenë të pajisur me mjete ndërlidhje për komunikim me Qendrën e Kontrollit dhe punonjësit e tjerë të shërbimit, si dhe për parandalimin e ndalimin e veprimtarisë së keqbërësve në dëm të objektit që ka nën ruajtje dhe nën përgjegjësinë personale të tij.
  12. Qendra e Kontrollit të Shërbimit me marrjen e njoftimit nga roja për ngjarje kriminale në objekt pasi ka dërguar grupin e gatshëm njofton Qendrën Operacionale të Policisë së Qarkut, Përgjegjësin e Shërbimit Qarkut, Drejtuesin Teknik dhe titullarin e SHPSF si dhe personin e kontaktit dhe titullarin e institucionit.
  13. Roja parandalon dhe merr masa (kur ndodhin) për evidentimin e rasteve flagrante kur nga persona te jashtëm (ose te brendshëm) te prishjes se rendit ose kur cenohet integriteti i personit.
  14. Mban përgjegjësi për dëmtimet apo vjedhjet që mund të ndodhin në objektin që ruhet nga ana e tij kur këto vijnë si rezultat i mungesës së vigjilencës të rojeve dhe mosorganizimit të mirë të shërbimit. Në këto raste ofruesi i shërbimit detyrohet të bëjë zhdëmtimin e pasurisë së vjedhur apo dëmtuar në masën 100% të vlerës së dëmtuar.
  15. Kryen kontrollin e ambienteve, në përfundim të orarit zyrtar të punës, për mbylljen e dyerve, dritareve, ndriçimin dhe nëse konstatohen probleme njofton pikën e kontaktit për marrjen e masave për eleminimin e tyre.

Shërbimi i rojeve për çdo objekt duhet të sigurojë, rendin dhe qetësinë për personelin, konform ligjit nr. 75/2014 “Për shërbimin e ruajtjes dhe sigurisë fizike” të ndryshuar, legjislacionit shqiptar në fuqi dhe standardeve dhe praktikave më të mira.

1. **KRITERET E KUALIFIKIMIT**

Ofertuesi duhet të përmbushë kriteret e mëposhtme të kualifikimit

* Të jetë i regjistruar në regjistrin tregtar me status aktiv;
* Të jetë i pajisur me license të kategorisë 1.3.A dhe/ose 1.3.B;
* Të ketë të paktën 5 vjet eksperiencë në ofrimin e shërbimeve objekt i tenderit;
* Përfaqësuesit ligjorë dhe aksionerët të mos jenë të dënuar për shkelje penale, si dhe të mos jenë nën proces hetimi nga ana e organit të prokurorisë;
* Të mos jetë në proces gjyqësor të hapur në cilësinë e palës së paditur;
* Të ketë shlyer të gjitha detyrimet fiskale dhe sigurimet shoqërore;
* Stafi i propozuar për ofrimin e shërbimit të jetë i trajnuar, certifikuar dhe të jetë i punësuar pranë shoqërisë ofertuese prej të paktën 1 viti.

1. **DOKUMENTACIONI I NEVOJSHEM**
2. Ekstrakt historik nga Regjistri Tregtar, të lëshuar nga QKB jo më herët se 30 ditë nga dorëzimi.
3. Vërtetim se përfaqësuesi ligjor dhe aksionerët/ortakët e shoqërisë nuk janë dënuar për shkelje penale, si dhe nuk janë nën proces hetimi nga ana e organit të prokurorisë, të lëshuar jo më herët se 30 ditë nga dorëzimi
4. Vërtetim nga gjykata se subjekti nuk ka proces gjyqësor të hapur në cilësinë e pales së paditur, të lëshuar jo më herët se 30 ditë nga dorëzimi;
5. Vërtetim për shlyerjen e detyrimeve fiskale dhe sigurimeve shoqërore të lëshuar nga autoritetet përkatëse tatimore, jo më herët se 30 ditë nga dorëzimi;
6. Kopje të pasqyrave financiare të shoqërisë për 3 vitet e fundit;
7. Licensat e kategorive 1.3.A “Shërbimi i sigurimit fizik të objekteve” dhe 1.3.B “Shërbimi i sigurimit dhe shoqërimit të vlerave monetare gjatë transportit”
8. Akt-miratimi i Qendrës së Kontrollit të SHPSF të lëshuar nga Drejtoria Vendore e Policisë së Qarkut Vlorë;
9. Licensa (autorizimi individual) për sistemin e radiondërlidhjes të lëshuar nga AKEP ku të mbulohet zona e Butrintit;
10. Certifikata e titullarit të subjektit;
11. Certifikata e drejtuesit teknik;
12. Certifikatat e punonjësve të shërbimit të propozuar për shërbimet;
13. Dëshmi trajnimi të punonjësve të shërbimit të propozuar për shërbimet;
14. Listëpagesa e punonjësve për vitin e fundit;
15. Vërtetim të lëshuar nga Drjtoria vendore e Policisë së Qarkut Vlorë të 3 muajve e fundit, ku të specifikohen kapacitetet e shoqërisë (punonjës shërbimi, grupe të gatshme, armatim, mjete speciale, automjete, objekte ku ushtron aktivitetin etj.), listë emërore dhe masa administrative, ngjarjet ku është përfshirë kompania gjatë 3 viteve të fundit.
16. Përshkrim për Qendrën e kontrollit në qarkun Vlorë, foto, numrin e telefonit, adresën fizike dhe elektronike, listën e automjeteve të gatshme të regjistruara (automjete apo motorra) të vërtetuara me Lejen e Qarkullimit përkatëse dhe pajisjet e shërbimit.
17. Polica e sigurimit për përgjegjësinë profesionale, nëse ka, ose deklaratë angazhimi për lidhjen e një police sigurimi për përgjegjësinë profesionale.
18. Autorizim lëshuar nga Drejtoria e Përgjithshme e Policisë së Shtetit për përdorimin e mjeteve speciale për vitin 2024 e në vijim;
19. CV të shoqërisë për aktivitetin e saj;
20. CV personale të titullarit dhe drejtuesit teknik;
21. Lista e institucioneve pranë të cilave shoqëria ka kryer/kryen shërbimet objekt i tenderit për 3 vitet e fundit, duke përfshirë kontaktet e përfaqësuesve të këtyre institucioneve (nr. telefoni dhe adresë e-mail);
22. Tre kopje kontrate ose referenca nga institucione të tjera pranë të cilave shoqëria ka ofruar shërbimet objekt i tenderit në pesë vitet e fundit; eksperiencat e mëparshme në zona të trashëgimisë kulturore dhe parqet kombëtare do të vlerësohen me pikë shtesë.
23. Propozim i një plani për organizimin e shërbimit të ruajtjes dhe sigurisë fizike në objektet e zonës të administruar nga BMF – (bashkangjitur harta me kufijtë dhe pikat e identifikuara për potencial hyrjesh të pa autorizuara dhe objektet e rëndësisë së veçantë) si dhe për shërbimin e transportit, ruajtjes dhe shoqërimit të vlerave monetare në zbatim të ligjit ***Nr. 75 datë 10.07.2014*** Për shërbimin ***“Shërbimin Privat të Sigurisë Fizike”,*** duke identifikuar risqet dhe çështjet që mund të impaktojnë këtë plan dhe masat e propozuara për zvogëlimin e riskut.
24. Ofertën financiare të detajuar për secilin shërbim.

Për shërbimin e instalimit, monitorimit dhe mirëmbajtjes së sistemeve mbështetëse të sigurisë, kërkohen shërbimet si më poshtë:

* ***Sensorë dhe sisteme alarmi (Intruder)i cili perfshin planifikimin dhe instalimin e te gjithe sistemit intruder.:*** ky sistem është gjithashtu një masë e dobishme për të parandaluar një akses të autorizuar përgjatë të gjithë perimetrit të nënzonave të trashëgimisë kulturore dhe peizazhit kulturor. Ky sistem duhet të jetë i pajisur me sensorë lëvizje dhe mund të jenë të teknologjisë me rreze infra të kuqe (*p.sh. sensorë PIR për ambjente të jashtëm*), si dhe të ndonjë teknologjie tjetër më të përshtashme për të diktuar aksesin e paautorizuar në sit. Gjithashtu ky sistem mund të kombinohet me sisteme të tjera sigurie si sistemi i vëzhgimit dhe kontrollit dhe te lidhet me sallen operative dhe te monitorimit te sitit.
* ***Instalimi i sistemit të vëzhgimi dhe kontrolli (CCTV)***: ky sistem duhet të instalohet në të gjithë perimetrin e nënzonave të trashëgimisë kulturore dhe peizazhit kulturor, në mënyrë që të mbulojë vendet kryesore të Parkut Kombëtar të Butrintit, si dhe përgjatë rrugës që përdoret nga vizitorët brenda Qytetit Antik. Duhet te kryhet neperputhje me nje planifikim te detajuar te vendosjes se CCTV-ve. Kamerat duhet të jenë një kombinim i funksioneve të ndryshme, me rezolucion të lartë dhe të pajisura me infra të kuqe për vëzhgim edhe në errësirë. Gjithashtu, duhet përdorimi i kamerave të jashtme PTZ (pan-tilt-zoom) që mund të zmadhojnë objektin dhe të shërbejnë për të mbuluar hyrjen në kanalin e Vivarit, hyrjen dhe daljen kryesore të vizitorëve, zonën e Kalasë Veneciane/ Akropolin dhe vendndodhje të tjera kyçe. Ekzistojnë teknologji të ndryshme kamerash, duke përfshirë teknologji *wireless* dhe kabllo. Sistemi i kamerave mund të integrohet edhe me sisteme të tjera alarmi dhe zjarri. Ndalohet instalimin e kamerave pa certifikatën CE.
* Të gjitha këto sisteme dhe sisteme të tjera të emergjencës duhet të vendosen dhe të lidhen me ***Qendrën e Kontrollit të Ofruesit të Shërbimit****,* e cila shërben për të koordinuar punën dhe emergjencat me forcat e zbatimit të ligjit dhe urgjencat publike dhe do të monitorohet gjatë të gjithë kohës (24/7). Kjo Qendër Kontrolli do të shërbejë si qendra kryesore e koordinimit midis rojeve të sigurisë, dhe do të ofrojë ekip të gatshëm 24/7 me një kohë përgjigje maksimumi 15 minuta.
* Ofruesi i Shërbimit do të sigurojë një komunikim të mirë dhe mjete alternative komunikimi krahas celularëve edhe mjete si radio (veçanërisht midis rojeve të sigurisë), telefon satelitor në rast të prishjes së komunikimeve të tjera dhe për t’u përdorur vetëm gjatë emergjencave.
* Të gjitha sistemet duhet të jenë të gërshetuara dhe të lidhen me ***Procedurat Operacionale të Sigurisë (SOP),*** të cilat duhet të përshkruajnë në detaje veprime specifike që duhet të ndërmerren në rast të emergjencave të ndryshme etj.
* Ofruesi i Shërbimit do të sigurojë monitorimin e sistemeve të alarmit dhe kamerave 24 orë në ditë dhe 7 ditë në javë, si dhe të ndërhyjë për parandalimin ose ndalimin e veprimtarive keqbërëse në dëm të pasurisë së Parkut, punonjësve apo vizitorëve.

Për shërbimin e transportit, shoqërimit dhe ruajtjes së vlerave monetare gjatë transportit sipas licencës në kategorinë 1.3.B kërkohet shërbim me automjet të blinduar dhe me punonjës shërbimi të certifikuar në nënkategorinë 1.3.B dhe të pajisur me mjete mbrojtëse, uniformë dhe dokument identifikimi sipas kërkesave të legjislacionit në fuqi. Ky proces duhet te rregullohet nepermjet nje procedure te posacme te shkruar dhe te miratuar.

Shërbimi i transportit, shoqërimit dhe ruajtjes së vlerave monetare gjatë transportit do të kryhet një ose dy herë në ditë, sipas grafikut të ekzekutimit të kërkuar dhe në zbatim të plotë të instruksioneve të personave përgjegjës të Fondacionit, me grafik shërbimi përkatësisht nga dita e hënë-të premte.

Shërbimi i transportit, shoqërimit dhe ruajtjes së vlerave monetare gjatë transportit do të kryhet nga arka e biletarisë së parkut deri në filialin më të afërt të bankës së nivelit të dytë në qytetin e Sarandës, në përputhje me kriteret e parashikuara nga legjislacioni shqiptar në fuqi.

Shoqërimi duhet të kryhet me mjete të ofruesit të shërbimit. Punonjësi i Ofruesit të Shërbimit që kryen shoqërimin e vlerave monetare duhet të jetë i pajisur me armatim sipas legjislacionit shqiptar në fuqi si dhe me mjete speciale për përballimin e situatave nga sulme të mundshme me qëllim grabitjen e vlerave monetare.

Drejtuesi Teknik i shoqërisë do të përgjigjet për organizimin, drejtimin, kontrollin e kryerjes së shërbimit për transportin, shoqërimin dhe ruajtjen e vlerave monetare gjatë transportit. Ai duhet të përcaktoje rregullat e funksionimit të shoqërisë në lidhje me ruajtjen e objektit, personit apo shoqërimin e vlerave monetare në lëvizje, si dhe të përpilojë plan dislokimin, së bashku me skemat e ruajtjes dhe plane të veçanta ruajtje për situata emergjente. Ai do të jetë përgjegjës për informimin në kohë të strukturave të Policisë së Shtetit, si dhe do të sigurojë bashkëpunimin e vazhdueshëm me to për probleme që lidhen me sigurinë e objektit në ruajtje. Drejtuesi Teknik planifikon shërbimet për shoqërimin e vlerave monetare në lëvizje.

1. **PAJISJET DHE FURNIZIMET**

Kompania kërkohet të sigurojë:

1. Pajisje dhe furnizime të specializuara (p.sh., spray piper, pranga, sistemi paralajmërues, pajisje shtesë mbikëqyrjeje nëse është e nevojshme) Te sigurohet qe kjo eshte ne perputhje me ligjet shqiptare dhe me ligjin mbi SHPSF-et.
2. Plani i detajuar i furnizimit, instalimit dhe mirëmbajtjes së sistemit shtesë CCTV (kamera, NVR, HDD) dhe specifikimi teknik i llojeve të pajisjeve. (Kërkesat minimale sipas specifikimeve teknike që janë dhënë në Aneksin 1)
3. Instalimi dhe mirëmbajtja e sistemit të alarmit dhe paralajmërimit sipas kërkesave minimale të parashikuara në Aneksin 1;
4. Uniforma standarde që shfaqin dukshëm emrin e shoqërisë, të përshtatshme për detyrat e tyre specifike, subjekt i miratimit paraprak nga Fondacioni;
5. Automjet të blinduar dhe armatim e mjete speciale për punonjësit e sigurisë së vlerave monetare gjatë transportit (p.sh. jelek antiplumb, hekura lidhës, shkop gome, radio ndërlidhje, GPS).
6. **KOHËZGJATJA**

Ky shërbim do të fillojë më 1 Janar 2025 për një kohëzgjatje prej 1 viti, me mundësi rinovimi.

1. **SIGURIMI I PËRGJEGJËSISË PUBLIKE**

Në zbatimin e kësaj kontrate, përgjegjësia e përgjithshme bie mbi Ofruesin e Shërbimit. Ofruesi i Shërbimit do të jetë përgjegjës për çdo dëmtim të pasurisë ose lëndim trupor, duke përfshirë vdekjen, në pronësi ose të pësuar nga Fondacioni ose ndonjë palë e tretë.

Ofruesi i Shërbimit do të marrë sigurimin e përgjegjësisë publike me një kompani sigurimesh me reputacion. Kufiri minimal i dëmshpërblimit do të jetë 1,000,000 € për ndodhi ose në total.

1. **ÇMIMI I KONTRATËS**

Çmimet për shërbimet dhe furnizimet bazë mujore do të jenë fikse gjatë gjithë kohëzgjatjes së kontratës.

Fondacioni ka të drejtë të kërkojë ndryshime në numrin e personelit të dedikuar, furnizimet ose vëllimin e shërbimeve të kërkuara në varësi të nevojave të saj.

1. **NDËRVEPRIMI ME FONDACIONIN**

Performanca e ofruesit të shërbimit do të mbikëqyret nga Menaxheri i Sektorit të Infrastrukturës pranë Fondacionit. Megjithatë, ofruesi i shërbimit do të ndërveprojë me palë të ndryshme brenda Fondacionit, siç mund të kërkohet për ofrimin e shërbimeve, duke përfshirë ekipin e sigurisë dhe shëndetit.

Ofruesi i shërbimit do të raportojë pranë pikës së kontaktit të vendosur nga Fondacioni në lidhje me kryerjen e shërbimit, incidentet e ndodhura çdo ditë, përshkrimin dhe kohën e zgjidhjes së tyre.

Ofruesi i shërbimit do të bashkëpunojë me Fondacionin ose palë të treta të caktuara nga ky i fundit për monitorimin dhe vlerësimin, duke ofruar të gjithë informacionin dhe burimet në dispozicion brenda një kohe të arsyeshme.

1. **PËRPUTHSHMËRIA ME POLITIKAT DHE PROCEDURAT E BRENDSHME TË FONDACIONIT**

Ofruesi i shërbimit do të angazhohet të veprojë në përputhje me politikat dhe procedurat e brendshme të Fondacionit, veçanërisht por pa u kufizuar në ato për:

* sigurinë dhe shëndetin në punë, sigurinë fizike dhe menaxhimin e risqeve ndaj fatkeqësive natyrore,
* mbrojtjen e të dhënave personale
* kontrollin e dokumentacionit.

Ofruesi i Shërbimit do të rishikojë ofrimin e shërbimeve në përputhje me politikat dhe procedurat e brendshme të Fondacionit në bazë vjetore.

Ofruesi i Shërbimit do të zhvillojë në bashkëpunim me Fondacionin rregulloren e brendshme për ruajtjen dhe sigurinë fizike në nënzonat e pasurisë dhe peizazhit kulturor pjesë e Parkut Kombëtar të Butrintit, duke specifikuar detyrat e secilit punonjës shërbimit të angazhuar në ofrimin e shërbimeve sipas kontratës së shërbimit që do të lidhet mes palëve.

**ANEKSI 1 – Kërkesat minimale për sistemet mbështetëse të sigurisë**

1. **Sistemi i vëzhgimit dhe kontrollit (CCTV)**

Komponentët që duhen për sistemin e vëzhgimit dhe kontrollit (CCTV) përgjithësisht janë kamera, video regjistruesi digjital, ekranet, dhe preferohet që ky sistem të integrohet me anë të programeve (software) të ndryshme me sisteme të tjera sigurie.

Më poshtë janë skedat teknike të gjitha pajisjeve që duhet te instalohen në Butrint. Këto duhet të shërbejnë si kërkesa minimale si dhe çdo pajisje tjetër duhet të përshtatet me to në mënyrë që të shërbejë si një sistem i tërë.

*Regjistrues digjital video:*

1. Rezolucioni: 1080p minimale ose më e lartë (në varësi të kërkesave funksionale të kamerës)
2. Fragmente për sekondë: Të sigurohen kriteret e mëposhtme të regjistrimit,

• Pa aktivitet: 1 fragment për sekondë

• Gjatë lëvizjeve: 15 fragmente për sekondë ose më i lartë (varet nga kërkesat funksionale të kamerës)

1. Ruajtja e filmimit: Minimumi 60 ditë (në varësi të kërkesave funksionale DVR/NVR). Minimumi 90 ditë në Server.
2. Mundësia e transferimit të videos: Të mundësohet transferimi i videos në pajisje si DVD, CD, etj.

**Regjistrues i rrjetit video NVR:**

NVR (Network Video Recorder) regjistron të dhëna video dhe audio përmes rrjeteve TCP/IP.

NVR, ruajtja RAID5 4TB, 16 kanale, Paketa e Performancës NVR duhet të jetë një sistem i hapur, fleksibël i mbikëqyrjes video IP. NVR-et te kene nje kapacitet regjistrimi dhe ruatje deri ne 2 muaj. Duke përdorur kamera me definicion të lartë, NVR duhet të jetë një sistem i fuqishëm regjistrimi IP me definicion të lartë. NVR është një platformë e hapur dhe mbështet integrime të gjera të pajisjeve të palëve të treta me mbështetje për standardet - PSIA dhe ONVIF (përfshirë pajisjet Profile-S), protokollin e transmetimit në kohë reale (RTSP) standarde dhe integrimet e pajisjeve vendase, duke përfshirë mbështetjen e re të kamerës 360°, ofron lehtësi për t'u përdorur nga Fondacioni në desktop dhe aplikacionet celulare. Ndërfaqja e përdoruesit NVR ofron një përvojë të pasur të përdoruesit.

Kërkesat minimale:

• Mbështetje për deri në 24 kamera

• Kapacitet HDD mbi 4TB RAID5,

• Porta LAN - 2 x porta Ethernet Gigabit RJ-45.

• Sistemi i shikimit - Windows XP/ Vista/ 7,

• Autentifikimi - ID, fjalëkalimi,

• Protokolli - TCP/IP, DHCP, DNS, HTTP, FTP, NTP, SMTP, UPnP.

• Modaliteti i regjistrimit - i vazhdueshëm,

• Regjistrim me lëvizje,

• regjistrimi i shkaktuar nga manipulimi,

• regjistrimi i planifikuar (ditor, javor, ditë specifike),


• Regjistrim me aktivizim audio,

• Regjistrimi i aktivizuar nga IO,

• Regjistrim manual.

*Specifikimet e kamerës CCTV (për ambient të jashtëm dhe të brendshëm)*

1. Kamerat digjitale me ngjyra IP: Kamerat fikse në iris automatike/zmadhim manual 180 gradë dhe 360 ​​gradë
2. Sistemet e kupolës automatike: Zmadhimi me anim me panje (PTZ) / fokusim automatik / njësi të pavarura
3. Kamerat termike të jashtme
4. Rezolucioni: më i lartë se minimumi 1080p
5. Kamerat CCTV me valë dhe Wifi nuk rekomandohen pasi ato janë vulnerabël nga hakerimi dhe aksesi i paautorizuar.



*Shembull i diagramit të komponentit të CCTV*

Kamerat:

1. **Kamerat IP të brendshme**

Kamerat IP të brendshme që përmbajnë një varifocal dhe disa modele fokale fikse. Kamera është e pajisur me një sensor imazhi Super Low Lux CMOS i cili lejon kamerën të sigurojë një pamje të drejtpërdrejtë me ngjyra në afërsi në errësirë. Kamera përmban një portë mini USB e cila mbështet lidhjen me valë nëpërmjet një përshtatësi Wi-Fi (opsionale) ose memorie të jashtme duke përdorur një hard disk USB.

Kërkesat minimale:

• H3D1F2X, 2,5-6 mm VFAI, F1,2,

• Këndi horizontal i shikimit i gjerë: 87,9°Tele: 37,9°,

• Këndi vertikal i shikimit i gjerë:48. 6°Tele: 21.3°Rrjeti,

• Ditë/Natë, I thyer,

• Mini kupolë e brendshme,

• 1/4"″ Skanim progresiv CMOS,

• Rezolucioni 720p,

• 24 VAC ose PoE IEEE 802.3af

• Klasa 1,

• Lartësia e montimit 264 cm

• Ngjyra e bardhë e ngjashme me RAL 9010

1. **Kamerat IP të jashtme**

Kamera e jashtme duhet të jetë (IP66 dhe IK10) dhe e projektuar për ambiente me temperatura ekstreme. Duke qenë një aparat fotografik ditën dhe natën, ai duhet gjithashtu të pajiset me një sensor CMOS me luks super të ulët me të cilin kamera është në gjendje të sigurojë një pamje të drejtpërdrejtë me ngjyra në afërsi të errësirës.

Kërkesat minimale:

• Rezolucioni 1080p në format HD

• Funksioni ditë/natë me filtër të heqshëm të prerjes IR

• Dizajn i fortë rezistent ndaj vandalëve dhe i vlerësuar me IP66

• Ndriçues i integruar IR me distancë shikimi 30m (45m\*).

• Rregullimet e jashtme ofrojnë akses të lehtë në konfigurimin në vend

• Lente VFAI 3–9 mm (10-23 mm\*) MZF (zoom / fokus i motorizuar)

• Këndi i shikimit:

Thellësia 93° (W) ~ 38° (T) ± 5°,

Lartësia, 73° (W) ~ 30,4° (T) ± 5°,

Vertikale 56,6° (W) ~ 23° (T) ± 5°,

• Sasia IR LED,

• 16 LED IR,

• Ndërfaqja,

• 10/100 Ethernet,

• Protokolli, HTTP, TCP, UDP, SMTP, FTP, DHCP, NTP, UPnP, Dyn DNS, 3GPP/ISMA RTSP, PSIA,

• Funksionimi -20 °C ~ 50 °C / -4 °F ~ 122 °F,

• Lagështia 10% deri në 90% (pa kondensim),

•Ngjyrë e bardhë e ngjashme me RAL 9010

1. **Sistem alarmi dhe paralajmërimi**

Kompania perkatese duhet te bej planifikimin e detajuar te sistemit dhe zabatimin e ketij projekti. Sistemi duhet të jetë me valë dhe duhet të përbëhet nga të paktën 8 lëshues zëri dhe 60 detektorë lëvizjeje me kërkesat si më poshtë:

**Sistemi kryesor**

* Përballon 100 hyrje-dalje wireless
* Përballon 8 sirena wireless
* Përballon 4 përsëritës wireless
* Përballon 32 zona
* Regjistër me 5,000 evente
* Frekuenca RF
* Modul IP
* Modul Wi-Fi
* Modul GPRS/3/4G
* Përballon IPC dhe PIRCAM
* I projektuar me Dual SIM card
* SMS alarmi për çdo event
* Thirrje me alarm zanor përdoruesi fundor

**Lëshuesit e zërit të jashtëm (Sirenat)**

Transmetim deri në 1,600 m distance

Fuqi zëri e sirenës deri në 125 dB

**Detektorët e Lëvizjes Wireless Dual-Tech**

|  |  |
| --- | --- |
| *Sensori i lëvizjes është një detektor lëvizjeje për qëllime të sigurisë për ambjente të brendshme dhe të jashtme, i cili përdoret për zbulimin e lëvizjeve ose shkeljeve të një territori të caktuar, mund të ndërlidhet me ndriçimin e sigurisë, alarmet e tjera për mbrojtjen një zone ose objektit.* |  |
| *Shembull instalimi i sensorit të lëvizjes* |

Teknologji IFT

Kompensimi dixhital i temperaturës

Distancë transmetimi deri në 1,600 m

Rreze zbulimi 12 m, 90°

Imunitet nga kafshët deri në 30 kg


Technologji PIR + mikrovalë

Montim në pemë

**Shenim**

Eshtë shumë e rëndesishme që të gjitha këto sisteme të intergrohen njëri me tjetrin p.sh nëse kemi alarm nga detektoret e lëvizjes, kamerat në afërsi të mund të fokusohen automatikisht në vendin e alarmit, ose nëse ka një alarm zjarri është e mundur që me softwear kamerat të fokusohen në zonën nga vjen alarmi automatikisht. Duhet të mundësohet edhe që alarmi zanor të lidhet në mënyre automatike me këto sisteme. Ofertuesit duhet të paraqesin skemën operative të sistemeve dhe integrimin e tyre.

**ANEKSI 2 – Skemat e Evakuimit**



**ANEKSI 3 – Evidentimi i zonave me potencial hyrjeje të jashtëligjëshme.**

****